Source: http://www.sitestories.eu/2016/10/6339-34.html
Timestamp: 2018-12-19 14:25:29+00:00
Document Index: 4278290

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ']

ΟΑΕΔ: 6.339 θέσεις πλήρους απασχόλησης σε 34 Δήμους | SITE stories
Home Νέα-Εργασία-Παράξενα-Ιατρικά-Σπίτι-Οικονομία-Αγγελίες-Live Slider ΟΑΕΔ: 6.339 θέσεις πλήρους απασχόλησης σε 34 Δήμους
Posted by: senariografos Posted date: 7:57 μ.μ. / comment : 0
Ξεκίνησε σήμερα η διαδικασία υποβολής των ηλεκτρονικών αιτήσεων από τους ενδιαφερόμενους, εγγεγραμμένους στο μητρώο του ΟΑΕΔ ανέργους, ηλικίας 18 ετών και άνω... για 6.339 θέσεις πλήρους απασχόλησης σε 34 Δήμους, Διαβάστε περισσότερα για τα προγράμματα του ΟΑΕΔ.
Ξεκίνησε σήμερα, Δευτέρα 3 Οκτωβρίου 2016, και ισχύει μέχρι και την Πέμπτη 13 Οκτωβρίου 2016 και ώρα 12.00 μμ η διαδικασία υποβολής των ηλεκτρονικών αιτήσεων από τους ενδιαφερόμενους, εγγεγραμμένους στο μητρώο του ΟΑΕΔ ανέργους, ηλικίας 18 ετών και άνω, για 6.339 θέσεις πλήρους απασχόλησης σε 34 Δήμους, θύλακες υψηλής ανεργίας (Δημόσια Πρόσκληση, Νο 10/2016). Η υποβολή των αιτήσεων γίνεται αποκλειστικά με ηλεκτρονικό τρόπο στην ιστοσελίδα του ΟΑΕΔ (www.oaed.gr), χρησιμοποιώντας το σχετικό πεδίο υποβολής ηλεκτρονικής αίτησης, από πιστοποιημένους χρήστες στις Ηλεκτρονικές Υπηρεσίες της Διαδικτυακής πύλης του ΟΑΕΔ, εισάγοντας τους κωδικούς πρόσβασης (Ονομασία Χρήστη και Συνθηματικό). Για την διευκόλυνση τους, οι ενδιαφερόμενοι ενημερώνονται από την ιστοσελίδα του ΟΑΕΔ (www.oaed.gr), και συγκεκριμένα από τις Ηλεκτρονικές Υπηρεσίες- ΟΔΗΓΙΕΣ ΠΡΟΣΒΑΣΗΣ ΣΤΙΣ ΗΛΕΚΤΡΟΝΙΚΕΣ ΥΠΗΡΕΣΙΕΣ ΤΟΥ ΟΑΕΔ - Οδηγίες για την απόκτηση Κωδικών Πρόσβασης. Οι ενδιαφερόμενοι θα επιλέξουν μόνο μία ειδικότητα τοποθέτησης από τις αναφερόμενες στη σχετική λίστα του Παραρτήματος Ι και μέχρι τρεις Επιβλέποντες Φορείς. Για πρώτη φορά εισάγεται το κριτήριο του Κοινωνικού Εισοδήματος Αλληλεγγύης (πρώην Ελάχιστο Εγγυημένο Εισόδημα) και μοριοδοτούνται όσοι έχουν κριθεί ως ωφελούμενοι του ΚΕΑ. Όσοι κατοικούν σε Δήμους με υψηλή ανεργία πριμοδοτούνται και με το κριτήριο της εντοπιότητας. Οι πληροφορίες για τα λοιπά κριτήρια επιλογής και κατάταξης των ωφελουμένων προέρχονται από το ΟΠΣ του ΟΑΕΔ και αντλούνται αυτεπάγγελτα την ΓΓΠΣ και την ΗΔΙΚΑ ΑΕ. Δικαίωμα υποβολής ηλεκτρονικών αιτήσεων έχουν μόνο οι εγγεγραμμένοι στα μητρώα ανέργων του ΟΑΕΔ που ανήκουν σε –τουλάχιστον- μία από τις παρακάτω κατηγορίες: μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ.
Σημειώνεται ότι υποχρέωση προσκόμισης των σχετικών δικαιολογητικών στα ΚΠΑ2 του ΟΑΕΔ
μέχρι την λήξη της προθεσμίας υποβολής των αιτήσεων, έχουν μόνο οι δυνητικά ωφελούμενοι άνεργοι μονογονεϊκών οικογενειών, άνεργοι που ανήκουν στην κατηγορία των ΑμεΑ, αλλά έχουν εγγραφεί ως κανονικοί άνεργοι στο γενικό μητρώο του Οργανισμού και επιθυμούν να μεταφερθούν στο ειδικό μητρώο ΑμεΑ του ΟΑΕΔ και εγγεγραμμένοι άνεργοι γονείς εξαρτώμενων τέκνων ΑμεΑ.